Diocèsi de Lombèrs

La diocèsi de Lombèrs (en latin : ) qu'es ua anciana diocèsi de la Glèisa Catolica.

Istòria
Segon la tradicion, lo territòri de Lumbarium (nom latin supausat de Lombèrs) qu'estó evangelizat per sent Maian o Majan https://nominis.cef.fr/contenus/saint/12385/Saint-Majan.html enter los sègles VI e VII; a la sua tomba que bastiguín ua capèra dedicada au sent, qui uei domina la vila de Lombèrs. Cap a la fin deu sègle VIII, qu'erigín l'abadia benedictina dedicada a Senta Maria, qui en 1125 estó cedida aus canonges regulars de Sent Agustin.

Per la bulla Salvator Noster, lo papa Joan XXII qu'erigí l'abadia en diocèsi e creè atau la diocèsi de Lombèrs lo 11 de julhet 1317 a partir de la diocèsi de Tolosa, atau coma per autes diocèsis creats, dirèctament o indirèctament (per l'intermediari de la diocèsi de Pàmias creada en 1295 : Mirapeis, Sant Pàpol, Rius), en totalitat o en partida, suu territòri d'aquera immensa diocèsi, venguda archidiocèsi lo 26 de mai 1317 : diocèsi de Sant Pàpol, lo 22 de heurèr de 1317, diocèsi de Montalban lo 25 de junh de 1317 (en partida tanben sus la diocèsi de Caors), diocèsi de Rius, lo 11 de julhet de 1317, diocèsi de La Vaur e diocèsi de Mirapeis lo 26 de setembre de 1317. La diocèsi de Lombèrs qu'èra logicament sufraganta de l'archidiocèsi de Tolosa https://data.bnf.fr/fr/11686478/eglise_catholique_diocese_lombez__gers_1317-1801/.

Lo prumèr avesque qu'estó Arnaud-Rogèr, lo darrèr abat de Nòsta Dauna. Lo son successor qu'estó Giacomo Colonna, qui en 1329 lotjè Francesco Petrarca, en lo crear canonge de la catedrala.

La catedrala qu'estó bastida a partir deu sègle XIV, dambe la reconstruccion de l'anciana glèisa abadiala. Qu'estó pas consagrada entró 1770, perqué, com expliquè l'avesque Richer de Cerisy en una letra pastorala a la diocèsi, avèvan pas evidéncias que la glèisa estosse estada consagrada dens lo passat.

Lo seminari qu'estó creat en 1597 e qu'estó l'òbra de l'avesque coadjutor Joan Daffis. L'avesque Carles Guilhèm de Maupéou qu'estó responsable de la publicacion deu catechesme diocesan. 

En 1777 la diocèsi que comprenè 99 parròquias.

Contenèva las comunas actualas seguentas: 

Agaçac, Anvaths, Ardisàs, Aurader, Avençac, la Bastida de Paumèrs, la Bastida de Savés, Beserilh, Bèthpoi, Bragairac, Brinhemont, Cadelhan, Cadors, Casac, Casaus de Savés, Castèthgalhard, Castilhon de Savés, Catonvièla, Colonha, Còths, Cuelhas, Empèuts, Encauça, Endofièla, Escòrnabueu, Espon, Fregovièla, Frontinhan de Savés, Garravet, Giscarò, Godets, la Haja, Hòrgas, Hustinhac, Lahars, Laimont, Lautinhac, Luçan e Adelhac, Marestanh, Martissèrra, Maubèc, Maurens, Mauvesin, Mauvesin, Mirambèu, Monés, Montadet, Montagut de Borjac, Montagut de Savés, Montamat, Montastruc de Savés, Montblanc, Montbrun, Montferrand de Savés, Montgràs, Montiron, Montpesat, Nisàs, Nolhan, Pebeas, le Pin Murelet, Planhòla, Pog Arramet, Poilausic, Polastron, Polastron de Savés, Pompiac, Rasengas, Riulàs, Riumas, Ròcalaura Sent Aubin, Sabonèras, Sajàs, Samatan, Sent Andriu, Sent Cric, Sent Germer, Sent Jòrdi, Sent Lisièr deu Plantèr, Sent Loba e Amadas, Sent Martin de Gimoés, Sent Orenç, Sant Solan, Sent Tomàs, Senta Anna, Senta Aralha, Sauvatèrra, Sauvimont, Savèra, Savinhac e lo Monar, Seishas de Savés, Sirac, Solomiac, Toget, Tors, VinhausPerrin Charles-Edmond, Font-Réaulx Jacques de. Pouillés des provinces d’Auch, de Narbonne et de Toulouse. Deuxième partie (Archevêchés de Narbonne et de Toulouse, Tables et additions) Paris : Académie des Inscriptions et Belles-Lettres, 1972. 638 p. (Recueil des historiens de la France. Pouillés, 10-2).

La Constitucion civila deu clergat que la suprimigó e, après lo Concordat de 1801, lo papa Piu VII que l'incorporè en grana partida a la diocèsi d'Agen (qui comprenè lo Gers) lo 29 de noveme 1801 (l'auta partida qu'èra dens la diocèsi de Tolosa, qui correspon a la Hauta Garona). Quan la bulla Paternae caritatis deu 6 d'octobre 1822, tanben de Piu VII, restabligó l'archidiocèsi d'Aush, lo territòri de l'anciana diocèsi qui èra dens lo departament deu Gers qu'i estó incorporada. Lo títol de diocèsi de Lombèrs qu'estó relevat onorificament lo 29 de junh de 1908 au benefici de l'archidiocèsi d'Aush (en latin : , doncas Archidiocèsi d'Aush, de Condòm, de Leitora e de Lombèrs).

Territòri

La diocèsi que confrontava : au nòrd, dambe la  de Montalban, a l'èst, dambe la de Tolosa, au sud, dambe las de Rius e de Comenge e a l'oèst, dambe las d'Aush e de Leitora.

Cronologia episcopala
 11 de julhet de 1317-1328 : Arnaud Roger de Comenge 
 1328-1341 : Giacomo (Jacme) Colonna 
 1341-1348 : Antòni I 
 17 de setembre de 1348-1352 : Bertrand de Cosnac 
 1353-1360 : Rogèr 
 1360-1361 : Guilhèm I 
 1361-1363 : Joan de Saia 
 1363- avril de 1379 : Guilhèm II de Durfòrt-Duràs 
 1379-1383 : Arnaud I 
 1383-1389 : Pèr I de París 
 1389-1392 : Joan Hiltalinger de Basilèa 
 1392-1413 : Pèr II de París 
 1413-1417 : Ramon de Bretenós 
 1417-1425 : Arnaud II de Mirapeis
 1425-1429 : Pèire de Fois (1386-1464), cardinal de Fois, sonque administrator
 1430-v.1455 : Gerard o Guiraud Garcias de Charne  
 cap a 1456-cap a 1465 : Guiraud II d’Aura  
 1463-1473 : Sanç Garcias (Sanç Garcia d'Aura) 
 1473-6 d'agost de 1499 : Joan Vilhèras de Lagraulàs, cardinal de Saint-Denis
 Danís de Vilhèras de Lagraulàs 1499-1510
 Savaric d’Ornesan 1513-1528
 Bernat d’Ornesan 1528-1552
 Antòni Olivier de Leuville 1552-1566
 Pèire de Lancrau 1566-1597
 Joan Daffis 1597-1614
 Bernat Daffis 1614-1628
 Joan Daffis 1628-1657
 Vacança de la sède
 Micolau Le Maistre 1661
 Joan Jacme Séguier de La Verrière 1662-1671
 Còrme Roger 1671-1710
 Antòni Fagon 1712-1719
 Carles Guilhèm de Maupeou 1721-1751
 Josèp Antòni Jacme Richier de Cerisy 1751-1771
 Leon Francés Ferran de Salignac de La Mothe-Fénelon 1771-1787
 Lissandre Enric de Chauvigny de Blot 1787-1790, darrèr avesque de Lombèrs. Diocèsi suprimida en 1790 (pas reconegut pel papa) e en 1801. Contravenent a las disposicions deu papa Piu VII contengudas dens la bulla Qui Christi Domini, Monsenhor Chauvigny de Blot donè pas la demission, que's recaptè a Londres on morí en 1805.

Véser tanben
 Archidiocèsi de Tolosa

Nòtas e referéncias
 L'article, a la data deu  d'agost de 2019, qu'es basat suus articles en francés e en anglés. 

  Diocese of Lombez sur www.catholic-hierarchy.org 
  Diocese of Lombez sur www.gcatholic.org